Corbenic
<s>Corbenic ili Corbin je ime mitskog zamka iz legende o Kralju Arthuru u kom se čuvao Sveti gral.</s>

<s>O njemu se počelo pisati u 13. vijeku vezano uz avanture Lancelota u francuskom Ciklusu vulgata.</s><s>Zatim je o njemu pisao u 15. vijeku i Thomas Malory u svom romanu Le Morte Darthur.</s><s>Po njemu je zamak - Corbenic bio feud Kralja Ribara i mjesto gdje se rodio vitez Galahad</s>

<s>Nakon Isusove smrti, Josip iz Arimateje je bio zatočen u kamenu grobnicu sličnu svojoj, koju je dao da se u njoj pokopa Isusovo tijelo.</s><s>U njoj bi skapao od žeđi i gladi, da nije bilo Svetog grala koji mu je svako jutro davao svježu hranu i piće.</s><s>Kasnije je Josip otputovao u Britaniju sa svojom porodicom i nekoliko sljedbenika.</s><s>Smjestio se u Ynys Witrin (Glastonbury), ali je Gral pohranio u spektakularni zamak Corbenic, kog su čuvali kraljevi Svetog grala, potomci Josipove kćeri  Anne (Enygeus) i njezina muža Bronsa.</s>

<s>Nekoliko vijekova kasnije zamak Corbenic je potpuno pao u zaborav, ali ne i na dvoru Kralja Arthura, gdje su vjerovali u proročanstvo da će Sveti gral jednog dana biti ponovno pronađen, ali da će to uspjeti samo direktnom potomku Josipa iz Arimateje, najboljem vitezu u zemlji, sposobnom da sjedne na mističnu Opasnu stolicu.</s><s>Taj vitez pojavio se liku Galahada, Lancelotova sina, zajedno s čudesnom, iako kratkom pojavom samog Svetog grala, pa je započela potraga za otkrivanjem te relikvije.</s>

<s>Tokom mnogo godina uz brojne avanture, vitezovi Okruglog stola prokrstarili su Britanijom s kraja na kraj u potrazi za Corbenicom.</s><s>Percival ga je otkrio ali kad je ušao u njega zaboravio je pitati tadašnjeg vlasnika - Kralja Ribara  ili Kralja Grala, za Sveti gral pa je ostavio praznih ruku.</s><s>I Lancelot je dospio do njega, ali nije mogao ući zato što je bio preljubnik, pa se srušio kao pokošen ispred vrata.</s><s>Lancelot je nakon tog ostao ležati u komi dvadeset i četiri dana, nakon tog se vratio u Camelot.</s>

<s>Na kraju je to uspjelo Galahadu, kom je dopušten ulazak u Gralovu kapelicu gdje je vidio veliki kalež.</s>

<s>Ime zamka vjerojatno je izvedeno iz sintagme Corps Benoit (Blagoslovljeno tijelo) ili Cors Benoit (Blagoslovljeni kalež).</s>

<s>Najviše pretpostavki ima da se taj legendarni zamak nalazio u Llangollenu u sjevernom Walesu.</s>

<s>Izvori</s>

<s>Vanjske veze</s>

<s>Corbenic na portalu Gordd Cymru</s>

<s>Arturijanske legende</s>

